**TÁJÉKOZTATÓ**

**A KOLLÉGIUM RENDJÉRŐL**

**a 23/2021. (IX. 07.) számú rektori utasítás** – **a Magyar Agrár- és Élettudományi Egyetem intézkedéseiről a COVID-19 fertőzés terjedésének csökkentése érdekében** – **értelmében**

* A kollégiumba kizárólag egészséges, a koronavírus megbetegedés tüneteit nem mutató, magát egészségesnek érző személy léphet be.
* A kollégium területén a maszk viselése nem kötelező, de az ügyintézésnél kötelező a maszk használat.
* A személyi higiéné betartása a kollégium minden bentlakója és a kollégiumban tartózkodók részéről szükséges és kötelező.

Ez magában foglalja a gyakori szappanos kézmosást, az alkoholos fertőtlenítést, a köhögési etikett betartását.

* A kihelyezett virucid hatású kézfertőtlenítőszerek folyamatos rendelkezésre állásáról az Egyetem gondoskodik.
* A gyakran érintett felületek rendszeres, napi 2 alkalommal történő fertőtlenítése (ajtókilincsek, villany-és egyéb kapcsolók, mosdók, konyhák csaptelepei, stb.) továbbra is biztosított az üzemeltető által.
* Zárt térben az esetleges kórokozók koncentrációjának csökkentése érdekében folyamatosan vagy rendszeresen szellőztetni kell.
* A kollégium lakói kötelesek folyamatosan figyelni az egészségi állapotukat, és amennyiben a betegség tüneteit érzik (köhögés, nehézlégzés, légszomj, láz, hidegrázás, izomfájdalom, torokfájás, ízérzés-vagy szaglászavar, émelygés, hányás, hasmenés), haladéktalanul kötelesek értesíteni a campuson illetékes orvost, (akadályoztatása esetén a háziorvosukat) vagy a Szent Imre Kórház háziorvosi ügyeletét, és kötelesek az orvos utasításainak megfelelően eljárni.

 Értesíteni kell a portaszolgálatot és a kollégium vezetőjét, aki a kollégium Riasztási Protokollja szerint eljár. Fertőzésgyanú esetén az érintett elkülönítésének a lehető leggyorsabban meg kell történnie.

* Vendég nem fogadható a kollégiumban.

**A kollégiumi rend betartása a kollégiumban bármely jogcímen férőhelyet igénybe venni jogosult személyre nézve kötelező.**

**A beköltözés, illetve a bentlakás alatt az óvintézkedések megsértése a kollégium területéről való azonnali kitiltást vonja maga után, mely megtételére a kollégiumvezető jogosult, és amely ellen a kollégiumi lakója – a többi lakó egészségének védelme érdekében – nem élhet kifogással.**

**Budapest, 2021. szeptember 8.**

 **Fedor Ildikó**

 **kollégiumvezető**

**Budai Campus Kollégiumi Osztály**